b'\n_START_ARTICLE_\nAarhus Faculty of Health Sciences\n_START_PARAGRAPH_\nHealth, Aarhus Universitet er et af de fire fakulteter ved Aarhus Universitet og best\xc3\xa5r af fem institutter._NEWLINE_Fakultetet udbyder uddannelser inden for hele det sundhedsvidenskabelige felt, bl.a. l\xc3\xa6ge, tandl\xc3\xa6ge, idr\xc3\xa6t og folkesundhedsvidenskab. I spidsen for fakultetet st\xc3\xa5r dekan Lars Bo Nielsen.\n_START_SECTION_\nHistorie\n_START_PARAGRAPH_\nDet L\xc3\xa6gevidenskabelige Fakultet ved Aarhus Universitet (AU) blev grundlagt i 1936, otte \xc3\xa5r efter at Aarhus Universitet blev oprettet._NEWLINE_I 1933 begyndte undervisningen af de f\xc3\xb8rste medicinske studenter med "den l\xc3\xa6gevidenskabelige forberedelseseksamen", kantussen._NEWLINE_I \xc3\xa5rene 1933-1953 kunne studerende tage en del pr\xc3\xb8ver ved fakultetet, men f\xc3\xb8rst fra 1952 blev det muligt ogs\xc3\xa5 at afl\xc3\xa6gge den afsluttende eksamen i Aarhus. P\xc3\xa5 dav\xc3\xa6rende tidspunkt var 729 studerende indskrevet ved fakultetet ud af universitetets dengang i alt 1.750 studerende._NEWLINE_I 1992 kom Aarhus Tandl\xc3\xa6geh\xc3\xb8jskole med i Det L\xc3\xa6gevidenskabelige Fakultet, og fakultetet skiftede navn til Det Sundhedsvidenskabelige Fakultet._NEWLINE_I 2000 blev et sundhedsvidenskabeligt uddannelsescenter og bibliotek indrettet i den bygning, som tidligere rummede "F\xc3\xb8dselsanstalten i Jylland". Huset blev omd\xc3\xb8bt til "Victor Albeck Bygningen" efter Victor Albeck, som var den f\xc3\xb8rste overl\xc3\xa6ge ved F\xc3\xb8dselsstiftelsen og en af universitetets f\xc3\xa6dre._NEWLINE_I 2011 blev Det Sundhedsvidenskabelige Fakultet omd\xc3\xb8bt til Health.\n_START_SECTION_\nSamarbejde med hospitalerne\n_START_PARAGRAPH_\nSiden grundl\xc3\xa6ggelsen af fakultetet i 1936, har der v\xc3\xa6ret et t\xc3\xa6t samarbejde mellem fakultet og byens hospitaler, som i dag alle er samlet under Aarhus Universitetshospital. Der samarbejdes b\xc3\xa5de omkring den kliniske undervisning og om den forskning, der foreg\xc3\xa5r p\xc3\xa5 alle hospitaler i Region Midtjylland.\n_START_SECTION_\nNobelpris\n_START_PARAGRAPH_\nFra begyndelsen af 1950\'erne blev der forsket i cellemembraner ved Fysiologisk Institut. Det arbejde resulterede senere i, at Jens Christian Skou opdagede natrium-kalium-pumpen, som han i 1997 modtog Nobelprisen i kemi for.'